AQShning Charlston shahrida qurbon bo‘lganlarning qarindoshlari qotilni kechirdi

AQShning Charlston shahridagi cherkovda o‘ldirilgan to‘qqiz kishidan ba’zilarining qarindoshlari o‘q ochgan 21 yoshli Dilann Ruf bilan uchrashdi va uni kechirishlarini aytdi, deb xabar beradi “Korrespondent.net”.

Sud majlisi davomida qurbon bo‘lganlarning qarindoshlari unga murojaat qilganda ham Ruf hech qanday hissiyotini ko‘rsatmadi.
Politsiya 17-iyun, chorshanba oqshomida afroamerikaliklarning cherkovida sodir etilgan ushbu qotillikni nafratlanish sababli sodir etilgan jinoyat deb hisobladi.
Sud hujjatlaridan aniq bo‘lishicha, Dilann Ruf chorshanba kuni kechqurungi sakkizdan keyin cherkovga borib, otishmani boshlashdan oldin bir soatga yaqin ibodatga kelganlar bilan birga bo‘lgan.